Izvor: Dalmacija danas

Splitski vatrogasci dobili su sinoć oko 19:30 sati dojavu o požaru na krovištu Osnovne škole Skalice. Na teren je izašlo šest vatrogasaca JVP-a s jednim vozilom i tri vatrogasca iz DVD-a Split, također s jednim vozilom.

Vatra je ugašena do 20:10 sati, a vatrogasci su se zadržali sve do 21 sat.

Dalmacija danas od susjeda doznaje da je požar izazvala nepoznata skupina dječaka, bacivši na krov nekoliko baklji nakon čega se krov zapalio.

Uoči bakljade, u školi se održavala božićna priredba, a dječaci su odlučili pozdraviti bivšu ravnateljicu bakljadom.